Source: https://www.jogiforum.hu/hirek/archivum/2017-03.1.0
Timestamp: 2019-06-27 04:16:47
Document Index: 3010949

Matched Legal Cases: ['bíróság\n', 'bíróság ', 'bíróság ', 'Bíróság ', 'Bíróság ', 'bíróság ', 'bíróság ']

Antonio Tajani, az Európai Parlament (EP) elnöke aggodalmát fejezte ki a török politikai fejlemények miatt és az emberi jogok betartására szólította fel Ankarát - közölte az uniós parlament sajtószolgálata.
Az antiszemitizmus, a rasszizmus, a homofóbia és a xenofóbia jelenléte veszélyezteti a társadalom megfelelő működését - írta a nemzetiségi ombudsmanhelyettes, a rasszizmus elleni világnapon.
A panoráma a különleges kilátást nyújtó területeken jelentős hányadot képvisel az érintett ingatlan forgalmi értékében, ezért annak egyoldalú elvonása - szomszédjogi sérelem alapján - kártérítési igényt keletkeztethet a kilátásvesztéssel érintett telek, vagy épület tulajdonosa oldalán.
A vegyi fegyverek elterjedése és használata elleni küzdelmet célzó uniós törekvéssel összhangban az Európai Unió négy szíriai katonai vezetőt vett fel szankciós listájára, mivel szerepük volt abban, hogy vegyi fegyvereket vetettek be a polgári lakossággal szemben Szíriában - közölte az Európai Unió Tanácsa.
A nagymértékben automatizált vezetés 2020-ra technikailag kivitelezhetővé válik az országok közötti autópályákon, azonban szükség van a nemzetközi jogi szabályozás kidolgozására és a specifikus rádiócsatornák kijelölésére is. A Continental felhívja a figyelmet a következő lépcsőfok megvalósítására, azaz a jogi keretrendszer kidolgozására, hogy az automatizált vezetés a következő szintre léphessen. Az elfogadottság nagymértékben függ attól, hogy az emberek és gépek közötti párbeszéd mennyire lesz könnyen értelmezhető
Krajcsik Soma: Anglia JAVÍTÓ-INTÉZETEI -A Jogtudományi Közlöny 1889. évi 11. számába
Az információs társadalom jogra gyakorolt hatásával foglalkozó előadássorozat kezdődik a Kúrián hétfőn. Az előadók a többi között az adatbázisok, az elektronikus eljárások, az interneten elkövetett személyiségi jogi jogsértések, az internetes vásárlások, a távmunka, a távszerződések jogi megítélésének nehézségeit járják körül havi rendszerességgel, de szó lesz az elektronikus pénz és a vezető nélküli autók használatából adódó problémákról is - mondta Gyekiczky Tamás bíró.
Névtelenség biztosítása a kartell együttműködést leleplezőknek - Titkosított üzenetküldési rendszer segíti a verseny tisztaságát
Az Európai Bizottság lehetőséget biztosít a kartell együttműködésekről, az antitröszt-szabályok megsértéseiről és más versenyellenes gyakorlatokról ismeretekkel rendelkezőknek arra, hogy névtelenségük megőrzése mellett segítsék e visszaélések visszaszorítását - közölte a bizottság.
Alkotmányosnak találták az új gyülekezési törvényt - Döntött a lengyel alkotmánybíróság
Alkotmányosnak találta a lengyel alkotmánybíróság az ellenzék, az Európai Biztonsági és Együttműködési Szervezet (EBESZ) és a lengyel legfelsőbb bíróság által is vitatott gyülekezési törvényt, amelyet Andrzej Duda államfő küldött el előzetes normakontrollra a taláros testületnek.
Újabb illetékek és közigazgatási díjak szűntek meg - Az állami rezsicsökkentés második üteme
Az állami rezsicsökkentés második üteme alapján húsz olyan eljárási illeték és igazgatási szolgáltatási díj szűnik meg, amely az állampolgárok és vállalkozások széles körét terhelte - közölte a Miniszterelnökség.
Törvényerőre emelkedett a brit kormánynak adott parlamenti felhatalmazás - Elindul a brit EU-tagság megszűnéséhez vezető folyamat
Törvényerőre emelkedett az a felhatalmazás, amelyet a londoni parlament adott a brit kormánynak a brit EU-tagság megszűnéséhez vezető folyamat elindítására.
Az élelmiszer-ellenőrzések szigorítását célozza meg az EP - Új szabályozást szavaztak meg a képviselők
Az élelmiszerek ellenőrzésének átfogó, uniós rendszerének szigorítását lehetővé tevő új szabályozást szavaztak meg az Európai Parlament képviselői strasbourgi plenáris ülésén - közölte az uniós parlament sajtószolgálata. A szabályozáshoz két magyar EP-képviselő nyújtott be írásbeli hozzászólást.
Trump második beutazási rendelete - Hawaiiban felfüggesztették a korlátozó rendelkezést
Hawaii fővárosában, Honoluluban egy szövetségi bíró felfüggesztette Donald Trump amerikai elnök második rendeletét, amely átmenetileg korlátozná a beutazást az Egyesült Államokba egyes országokból.
Jogtudós álnéven - Arckép Eörsi Gyula jogtudósról
A Jogtudományi Intézet legendás Eörsi-osztályának kutatói szerint Eörsi Gyula a 20. század második felének legnagyobb jogtudósa volt. Olykor szellemes megoldásokkal kavarta fel a jogi közélet állóvizét: megesett, hogy recenziót írt saját könyvéről Korsós Antal álnéven. És nem kímélte önmagát.
Uniós jogot sértene a német útdíjrendszer bevezetése - Állampolgárságon alapuló megkülönböztetés lenne az EP képviselők szerint
Indokolatlanul semmisítették meg a BKK közbeszerzési döntését - A Székesfehérvári Közigazgatási és Munkaügyi Bíróság döntése nem jogerős
Nem sértette meg a Budapesti Közlekedési Központ (BKK) Zrt. a közbeszerzési szabályokat, a Közbeszerzési Döntőbizottság (KDB) indokolatlanul semmisítette meg az ajánlatkéréssel kapcsolatos dokumentumokat és az ajánlatkérői döntést - állapította meg a Székesfehérvári Közigazgatási és Munkaügyi Bíróság az M3-as metrót pótló autóbuszos szolgáltatás vásárlása ügyében indult közbeszerzési perben.
Az USA kiléphet az ENSZ Emberi Jogi Tanácsából - Az amerikai külügyminiszter nyilvánosságra került levele
Az Egyesült Államok fontolgatja, hogy kilép az ENSZ Emberi Jogi Tanácsából - derült ki Rex Tillerson amerikai külügyminiszter nyilvánosságra került leveléből.
Kevesebb fegyelmi indult bírák ellen - Az OBH és OBT közös tájékoztatója
Biztonságos az ellenőrzött kiemelt nyilvántartások adatkezelése - Az Állami Számvevőszék megállapításai
Az egyes kiemelt adatnyilvántartások kezelői betartották a biztonságos adatkezelésre vonatkozó előírásokat 2011 és 2015 között - állapította meg az Állami Számvevőszék (ÁSZ).
Vallási jelképek munkahelyi viselésének tiltása - Nem hátrányos az ilyen irányú megkülönböztetés
Nem minősül közvetlen hátrányos megkülönböztetésnek, ha egy vállalkozás belső szabálya a munkahelyen megtiltja minden politikai, filozófiai vagy vallási jelkép látható viselését - mondta ki ítéletében az Európai Unió Bírósága.
Olaszországban májusban népszavazást tartanak a munkaügyi törvényről - A voucher-rendszert szeretnék eltörölni
Május 28-án ismét népszavazást tartanak Olaszországban, ezúttal a munkaügyi törvény módosításáról - jelentette be az olasz kormány.
Közjogi berendezkedésünk 1848 márciusi előzményei - Korabeli törvények és mai vonatkozásaik
1848 márciusa pesti történései között fellelhetjük jelenlegi közjogi berendezkedésünk előzményeit – olvasható ki a Wolters Kluwer Kft. által működtetett 1000ev.hu adatbázisából.
Túlzsúfolt börtönök Romániában - Elfogadták a büntetés lerövidítéséről szóló törvénytervezetet
A túlzsúfolt börtönökben raboskodó romániai elítéltek büntetésének lerövidítéséről fogadott el törvénytervezetet a bukaresti szenátus.
Horvátországot 3 és fél millió dollárra perelték - Vagyoni és nemvagyoni kártérítést kérnek az áldozatok leszármazottai
Három és fél milliárd dollárra perelték horvátországi szerbek, romák és zsidók leszármazottai egy amerikai bíróságon Horvátországot a második világháború idején a Független Horvát Állam (NDH) usztasa bábállamban elszenvedett gyötrelmekért és károkért - közölte a Vecernji List című horvát napilap.
Mögöttes helytállási kötelezettség gazdasági társaságokban - Tanulmány
Függetlenségi népszavazás Skóciában - A miniszterelnök 2018 őszére tervezi a szavazást
Nicola Sturgeon skót miniszterelnök bejelentette, hogy a jövő héten felhatalmazást kér a skót parlamenttől az újabb skóciai függetlenségi népszavazás kiírásához szükséges lépések megtételére. Theresa May brit kormányfő elítélte a kezdeményezést.
Római-parti gát - Helyi népszavazást kezdeményezett az önkormányzat
Több mint 5 ezren kértek segítséget a Budapesti Békéltető Testülettől - Az ügyek többsége megegyezéssel zárult
A Budapesti Békéltető Testülettől tavaly több mint 5 ezren kértek segítséget, a lezárt ügyek több mint 70 százaléka megegyezéssel végződött, a fogyasztók és a vállalkozók jelentős része elégedetten távozott - mondta Baranovszky Gyögy, a Budapesti Békéltető Testület elnöke Budapesten, sajtótájékoztatón.
A Fővárosi Választási Bizottság "nolimpiás" határozata - Az Alapjogokért Központ megtámadta a döntést
Papír alapú adóbevallási tervezetek - Március 16. után is elérhetők lesznek
A személyi jövedelemadóról (szja) szóló adóbevallási tervezet nyomtatott változatának postázása március 16-ig kérhető a Nemzeti Adó- és Vámhivataltól (NAV), ugyanakkor a papír alapú tervezetek a határidőt követően is elérhetőek lesznek, csak akkor már az ügyfélszolgálaton személyesen kell átvenni a dokumentumot - mondta az adóhivatal adószakmai szóvivője.
A menekültügyi őrizet dilemmája - tanulmány
Március 16-ig lehet kérni az szja-bevallás tervezetének postázását - Az ügyfélszolgálaton is megtekinthető a tervezet
A Trump-kormányzat azonnali hatállyal felmentett 46 államügyészt - Az Obama-kormány emberei távoznak
Donald Trump amerikai elnök kormányzata azonnali hatállyal felmentett 46 államügyészt.
A DNA visszaélt hatalmával a Btk.vizsgálatánál - A román alkotmánybíróság indokolása
A román korrupcióellenes ügyészség visszaélt hatalmával és túllépte alkotmányos hatáskörét, amikor vizsgálatot indított a büntető törvénykönyvet és perrendtartást módosító január végi sürgősségi kormányrendelet ügyében - állapította meg a román alkotmánybíróság közzétett indoklásában.